KURZUS: Gépszerkesztés és modellezés

MODUL: VI. modul: Szerelt egységek ábrázolása

18. lecke: Ékszíjtárcsák konstrukciós megoldásai

| Cél: szíjtárcsák típusainak, konstrukciós kialakításának, kötéseinek megismerése.
Követelmény: A tananyag elsajátítása akkor tekinthető sikeresnek, ha Ön:
ismeri a szíjtárcsák típusait; ismeri az ékszíjtárcsák konstrukciós kialakításait; fel tud sorolni ékszíjtárcsa kötéseket; tud rajzolni ékszíjtárcsát és laposszíjtárcsát.
Kulcsszavak: ékszíjtárcsa, laposszíjtárcsa, szíjtárcsa kötések.
18.1. Ékszíjtárcsák kialakítása
Szabványos horonykialakítás
normál ékszíj (DIN 2215) horony (DIN 2217) (18.1. ábra és 18.1. táblázat) keskeny ékszíj (DIN 7753) horony (DIN 2211) (18.2. ábra és 18.2. táblázat)
Agykialakítás egyedi, meghatározza a:
külső- és a furatátmerő aránya hornyok száma axiális rögzítés típusa gyártás technológia anyagminőség
Szabványos horonykialakítás normál ékszíjnál (Forrás: Házkötő István Szabványgyűjtemény)
18.1. ábra
Méretek normál ékszíjnál (Forrás: Házkötő István Szabványgyűjtemény)
18.1. táblázat
Szabványos horonykialakítás keskeny ékszíjnál (Forrás: Házkötő István Szabványgyűjtemény)
18.2. ábra
Jellemző átmérő:
Szabványosított
Szabványosított tárcsaátmérők (Forrás: Házkötő István Szabványgyűjtemény)
18.2. táblázat
Ékszíjtárcsa kialakítások (18.3. ábra):
Ékszíjtárcsa kialakítások (Forrás: Házkötő István Szabványgyűjtemény)
18.3. ábra
Laposszíjtárcsa kialakítások (18.4. ábra):
Laposszíjtárcsa kialakítások (Forrás: Házkötő István Szabványgyűjtemény)
18.4. ábra
18.2. Ékszíjtárcsák kötései
Kúpos kötés, szorítóbetétek, - hüvelyek fő jellemzői:
nyomatékátvitel erőzáró kapcsolattal jön létre, kúpos hüvely, kúpos agy egymásba kényszerítésével kell szerelni, a felületeket összeszorító erő biztosítja a nyomatékátvitelt, többféle kialakítások, szerkezetek léteznek, retesz horonnyal, vagy anélkül készülnek, gyors, egyszerű szerelés.
Kúpos kötés (18.5. ábra):
Kúpos kötés
18.5. ábra
A kúpkötéseken a későbbi lelazulás megakadályozása érdekében ajánlott feszítőanyát vagy feszítőcsavart (DIN 2510-1) alkalmazni. Axiális irányú biztosításra az önzáró kúpoknál is szükség van. Túlterhelés esetén ugyanis a kötés hirtelen megcsúszik, az F s nullára csökken, és az F N normális erő tengelyirányú komponense lelöki az agyat a tengelyről.
Szorító kötés (18.6. ábra):
Szorító kötés
18.6. ábra
Az összeszorítás és a kötés geometriai sajátosságai miatt a felületeken ébredő nyomáseloszlás csak közelítőleg egyenletes. Osztott kötésnél, átmeneti illesztéssel számolva, a kisebb hajlítási merevségű geometriával rendelkező agy jól közrefogja a tengelyt, ami közel egyenletes nyomáseloszlást eredményez. A merevebb agy kevésbé képes a tengelyt közrefogni és ezért a keletkező nyomáseloszlás koszinuszos jellegű (b ábra). Hasított agy esetében, ahol a lehetséges járulékos hajlító erők miatt szoros illesztés szükséges, túlnyomórészt lineáris nyomáseloszlás várható.
Kúposgyűrűs tengelykötés (18.7. ábra):
Kúpgyűrűs tengelykötés
18.7. ábra
A kúposgyűrűs tengelykötés a közvetítőelemes kötések csoportjába tartozik. A terhelést a tengely és az agy közé helyezett, rugóacélból készült kúpos gyűrűpár közvetíti. A tengelyirányú feszítő erő hatására a gyűrűk egymásba tolódnak, majd rugalmas alakváltozással kiegyenlítik a szerelési játékból származó átmérőkülönbségeket. Befeszülnek a tengely és az agy közé, kötőnyomást hozva létre felületeiken. A kötéssel átvihető nyomaték növelése érdekében egymás után több gyűrűpár is beépíthető, azonban az első után következőkre egyre kisebb feszítőerő jut, a befeszítés következtében keletkező, a feszítőerő ellenében ható súrlódó erők miatt. Ezért az egyes gyűrűpárok által létrehozott nyomás és az általuk átvihető nyomaték is egyre csökken.
Kúpos szorítóbetét (18.8. ábra):
Kúpos szorítóbetét
18.8. ábra
A kötés működési elve megegyezik a kúpos gyűrűs tengelykötésével. Előnye, hogy a gyűrűpárok egymástól függetlenül is előfeszíthetők, ami így nagy nyomatékok közvetítését teszi lehetővé. A gyakorlatban a feszítőerőt, az átvihető legnagyobb nyomatékot, vagy axiális erőt a gyártó által előírt módon számítják, ami alapján a betét, szintén a gyártó által rendelkezésre bocsátott táblázatokból kiválasztható.
Szorítóhüvelyes tengelykötés (18.9. ábra):
Kúpos gyűrűs tengelykötés
18.9. ábra
A csavarokkal előfeszített, relatív merev külső gyűrűk a vékony kúpos belső gyűrű közvetítésével szorítják az agyat a tengelyre úgy, hogy a terhelés átviteléhez szükséges kötőnyomás létrejöjjön. A kötéshez különböző gyártók termékeit használják, számításuk és kiválasztásuk a gyártó előírása szerint történik. A méretezéskor mindig meg kell határozni az eredő forgatónyomatékot, illetve szilárdságilag ellenőrizni kell az agy, illetve a tengely kötés alatti részét. A központosítást az agy és a tengely illesztésével kell biztosítani.
Taper Lock R szorítóbetét (18.10. ábra):
Taper Lock R szorítóbetét
18.10. ábra
Ékszíjtárcsák, fogasszíjtárcsák, lánckerekek, tengelykapcsolók tengelyre rögzítését könnyen megoldhatjuk egy speciális kúpos szorítóhüvellyel, mely gyorskötésként is alkalmazható. A rögzítőt a két hernyócsavarral kell a neki kialakított kúpos furatba behúzni. Kioldása szintén a két csavarral oldható meg.
Főbb tulajdonságai:
egyszerű, gyors tárcsarögzítés, nem kell a tárcsán furatmegmunkálást, reteszkötést készíteni, nem igényel a tengely oldaláról szigorú tűréses megmunkálást, súrlódó kapcsolatnak köszönhetően érzéketlen a pontatlan szerelésből adódó apróbb hibákra, könnyű oldás.

| Önellenőrző kérdések
1. Az alábbi állításokról döntse el, hogy igazak vagy hamisak!
A kúpos kötésnél a nyomatékátvitel erőzáró kapcsolattal jön létre. |
A nyomaték átvitelről külön gépelem gondoskodik. |
A kúpos kötés készülhet reteszhoronnyal vagy anélkül. |
A kúpos kötés szerelése meglehetősen nehéz feladat, mivel szerelésnél az íves retesz folyton elmozdul. |
2. Milyen a nyomáseloszlás jellege szorítókötésnél?
| A nyomáseloszlás jellege parabolikus és nem alakul ki a teljes kör kerülete mentén.
| A nyomáseloszlás jellege exponenciális a kör kerülete mentén és a gyengítésnél a legmagasabb.
| A nyomáseloszlás jellege egyenletes a teljes kerület mentén.
3. Az alábbi állításokról döntse el, hogy igazak vagy hamisak!
A kúpos szorítóbetét működési elve megegyezik a kúpos gyűrűs tengelykötéssel. |
A kúpos szorítóbetét párok előfeszítése csak együtt lehetséges. |
Az átvihető legnagyobb nyomaték alapján táblázatból kiválasztható a szórítóbetét. |
Szorítóhüvelyes tengelykötésnél a csavarokkal előfeszítet külső gyűrűk a vékony kúpos belső gyűrű közvetítésével szorítják az agyat a tengelyre. |