KURZUS: Gépszerkesztés és modellezés

MODUL: II. modul: Csapágyak

7. lecke: Csapágybeépítések

| Cél: néhány csapágybeépítési konstrukció megismerése.
Követelmény: A tananyag elsajátítása akkor tekinthető sikeresnek, ha Ön:
tudja, hogy mivel biztosítják a hornyos csapágyanyát az elfordulás ellen; fel tudja ismerni a szabványos alkatrészeket; fel tudja ismerni a csapágyakat gépészeti konstrukciók rajzain; tud rajzolni csapágy tengelyvégre rögzítése csapágyanyával és fogazott biztosító lemezzel.
Kulcsszavak: hornyos csapágyanya biztosítólemezzel, gépészeti konstrukciók csapágyakkal.
A következőkben néhány gyakran előforduló csapágybeépítésre láthatunk példát (7.1. ábra-7.3. ábra).
Egysoros mélyhornyú golyós csapágy tengelyvégre rögzítése csapágyanyával és fogazott biztosító lemezzel
7.1. ábra
Vezetőcsapágyas tengelytámasztás önbeálló golyós csapágyakkal
7.2. ábra
Oldalról megtámasztott O-elrendezésű csapágyazás
7.3. ábra
7.1. Gördülőcsapágyak beépítési megoldásai
Rövid támaszközökre alkalmazott csapágyazást mutat a 7.4. ábra. A beépítés megoldásánál csak kis mértékű hőtágulás lép fel. Radiális terhelést mindkét csapágy felvesz és axiális terheléseket pedig megosztva viselik. (Jobbról ható Fax-ot a bal csapágy, a balról hatót pedig a jobbos veszi fel.)
A tömítést mindkét oldalon karmantyús-, ún. rugós tömítőgyűrűvel (Simmering) oldották meg.
Oldalról megtámasztott ágyazás golyóscsapágyakkal
7.4. ábra
Vasúti kocsi tengelyének ágyazása felhasított, lehúzóhüvelyes megoldású (7.5. ábra). A lehúzóhüvelyek axiális rögzítésére a csapágyanya szolgál.
A tengelyvég védelmét egy zárt fedéllel és jobbról a tömítést kombináltan (nemezgyűrű és labirint) oldották meg.
Vasúti kocsi tengelycsapágyazás
7.5. ábra
Gépjárműtengely csapágyazása kúpgörgős csapágyakkal ("O" beépítés) látható a 7.6. ábrán. Radiális és kétirányú axiális terhelés felvételére alkalmas megoldás. Befeszülés elkerülésére a csapágyaknak szereléskor megfelelő hézagot kell beállítani az anyával. A tömítést jobb oldalon a rugós tömítőgyűrű és baloldalon pedig lemezfedél biztosítja.
Gépjárműtengely csapágyazás
7.6. ábra
Cirkulációs olajkenésű, mélyhornyú golyóscsapágyazás látható a 7.7. ábrán. A nagy fordulatszámon üzemelő csapágyak igénylik a nagy nyomáson befecskendezett és cirkuláltatott kenőolajat. A tömítéshez terelőtárcsát és labirinttömítést használtak.
Cirkuláris kenésű csapágyazás
7.7. ábra
Az 7.8. ábra egy függőleges tengely ágyazását szemlélteti, egy axiális golyóscsapágy és egy hengergörgős csapágy beépítésével. A tengelyirányú terhelést a tárcsás golyóscsapágy, a radiális terhelést a hengergörgős csapágy veszi fel.
Függőleges tengely radiális és axiális csapágyazása
7.8. ábra

| Önellenőrző feladatok
1. Melyik típusú csapágynak nagyobb a teherbíró képessége?
| Hengergörgős.
| Golyós.
2. Melyik az a csapágy típus, amelynél nem szükséges belső és külső gyűrű?
| Golyós csapágy.
| Hengergörgős csapágy.
| Tűgörgős csapágy.
| Kúpgörgős csapágy.
3. Gördülő csapágyaknál mi tartja a helyén az egyes gördülő elemeket?
| A centrifugális erő.
| Kosárszerkezet.
| Mágneses erő.
| Csavarok+tárcsa.
4. Melyik gördülő elemnél lép fel nagyobb súrlódás tárcsás csapágy esetében?
| Hengergörgő.
| Kúpgörgő.
5. Mivel biztosítják a hornyos csapágyanyát az elfordulás ellen?
| Nem szükséges a rögzítés.
| Menetrögzítő pasztával.
| Fogazott biztosító lemezzel.
| Huzallal.