KURZUS: Gépszerkesztés és modellezés

MODUL: IV. modul Fogaskerekek, rugók, tömítések

11. lecke: Rugók ábrázolása

| Cél: hengeres csavarrugó, tányérrugó és spirálrugó rajzának megismerése.
Követelmény: A tananyag elsajátítása akkor tekinthető sikeresnek, ha Ön:
tudja, hogy milyen adatokat célszerű megadni az előállításra vonatkozó méreteken felül a rugó alkatrészrajzán; fel tudja ismerni és meg tudja nevezni a rugókat; tud rajzolni hengeres csavarrugót, tányérrugót és spirálrugót.
Kulcsszavak: hengeres csavarrugó, tányérrugó, spirálrugó.
11.1. Rugók egyszerűsített ábrázolása
A különböző rugófajták alak- és mérethelyes vetülete helyett egyszerűsített rajzokat is készíthetünk. Az egyszerűsítés egyrészt a valóságos görbék helyett egyenesek rajzolását, másrészt az ismétlődő elemek elhagyását jelenti.
A rugókat ábrázolhatjuk nézetben vagy metszetben. Összeállítási rajzon, főleg a kis méretűeket, rajzolhatjuk vonalasan is. Vonalas ábrázolás esetén a csavarodás irányát és a keresztmetszet alakját jelölni kell.
Nézetben rajzolt összeállítási rajzon nézetben, metszeti rajzon ábrázoljuk metszetben. Metszeti rajzon a 2,5 mm-nél nagyobb átmérőjű vagy a 2 mm-nél vastagabb rugószelvényt vonalkázzuk, az ennél kisebb méretűeket feketítsük be.
A rugókat csavarodási irányuknak megfelelően ábrázoljuk. A rugók végét (a felfekvő meneteket), a kialakításnak megfelelően kell megrajzolni.
A továbbiakban különböző rugók ábrázolását mutatjuk be.
Jobb csavarodású, hengeres körszelvényű nyomó csavarrugó rajzát mutatja a 11.1. ábra rugó visszahajlított végű, köszörült felfekvő felületű. A rugómenet kontúrvonalát egyenes vonallal ábrázoljuk, a rugóhuzal középvonalát nem rajzoljuk meg. Az ábrán nézet, metszet, ezek egyszerűsítve és vonalas ábra látható.
Jobb csavarodású, hengeres körszelvényű nyomó csavarrugó ábrázolása
11.1. ábra
Húzó csavarrugó rajza látható a 11.2. ábra.
Húzó csavarrugó ábrázolása
11.2. ábra
A 11.3. ábra forgató rugó rajzát mutatja. A húzó csavarrugó rögzítő szemeit mindig a kialakításnak megfelelően kell megrajzolni.
Forgató rugó ábrázolása
11.3. ábra
Kúpos körszelvényű csavarrugót láthatunk a 11.4. ábra.
Kúpos körszelvényű csavarrugó
11.4. ábra
Tányérrugó ábrázolását mutatja a 11.5. ábra. Felülről lefelé egy tányérrugó. tányérrugó köteg és tányérrugó oszlop látható.
Tányérrugó ábrázolása
11.5. ábra
A téglalap vagy négyzet keresztmetszetű hengeres, illetve kúpos csavarrugók ábrázolására itt nem térünk ki, a rugók ábrázolásával foglalkozó szabványban megtalálhatók az ábrázolási szabályok.
Lemezrugó rajzát mutatja a 11.6. ábra.
Lemezrugó ábrázolása
11.6. ábra
A 11.7. ábrán spirálrugó nézeti és jelképes ábrázolása látható.
Spirálrugó ábrázolása
11.7. ábra
A rugók műhelyrajzainak kivitelére és a szükséges paraméterek megadására is vannak szabványelőírások. A rugómeneteket alkatrészrajzon csak nézetben szabad ábrázolni. Az előállításra vonatkozó méreteken kívül célszerű megadni egyes jellemző méreteket is (hossz, szögelfordulás) a hozzájuk tartozó rugóerővel, nyomatékkal együtt. Ezt diagramban vagy táblázatosan adjuk meg.
A 11.8. ábrán egy zárt végű, köszörült felfekvő felületű, hengeres nyomó csavarrugó műhelyrajzán a következő jellemzőket adtuk meg a geometriai méreteken kívül:
a rugó terheletlen hosszát L0; a rugó hosszát a megengedett legnagyobb Fn próbaterhelés alatt, Ln; megadott F1 és F2 erőkhöz tartozó rugóhosszakat, L1 és L2 (a rugómerevség kiértékeléséhez); működő menetszám; összes menetszám; kiegyenesített hossz.
Ha a rugómerevségre nincs szükség, elegendő az L0 hossz megadása. Az átmérők megadásakor a rugó beépítési helyzetét vesszük alapul, ennek megfelelően a belő, külső vagy középátmérőt adjuk meg.
Rugó műszaki rajza
11.8. ábra

| Önellenörző kérdések
1. Milyen adatokat célszerű megadni az előállításra vonatkozó méreteken felül a rugó alkatrészrajzán?
| a rugó terheletlen hosszát L0.
| A feszültségcsúcsokat.
| működő menetszám.
| összes menetszám.
| Az anyagminőséget.
2. Állítsa sorrendbe a rugók megnevezéseit az alábbi kép alapján!
1. 2. 3. 4. 5. 6. 7. |  |