KURZUS: Gépszerkesztés és modellezés

MODUL: I. modul: Kötések

4. lecke: Hegesztett kötések és egyéb nem oldható kötések ábrázolása

| Cél: hegesztett kötés ábrázolásának és méretmegadásának megismerése
Követelmény: A tananyag elsajátítása akkor tekinthető sikeresnek, ha Ön:
tudja, hogy mi határozza meg a hegesztett kötést; ismeri a hegesztési varrat ábrázolását és méretmegadását.
4.1. Hegesztett kötések
A hegesztés azonos, vagy közel azonos összetételű fémek, illetve ötvözetek egyesítése hőhatással, fémhozaganyag hozzáadásával vagy anélkül.
A hegesztési eljárások ismertetése nem célunk, az a technológia tárgykörébe tartozik. Itt csak a hegesztett kötések ábrázolásával, a hegesztési varratok beméretezésével foglalkozunk.
A hegesztett kötést meghatározza:
a varratalak és méretei, a hegesztés módja, a hegesztés utáni megmunkálás (ha szükséges).
Ezeket a jellemzőket a rajzon fel kell tüntetni, vagy minden varraton külön, esetleg kiemelten, hegesztési előírások formájában. A hegesztési varratok ábrázolhatók:
kirajzolva és beméretezve, szabványos rajzjelekkel.
A kirajzolt kötések esetén az élkiképzést (hegesztés előtti állapot) részletesen beméretezett módon meg kell határozni. A varratot nézeten - a hosszára merőleges irányból nézve - vastag folytonos vonallal rajzoljuk. Metszetben a szelvényét befeketítjük. A varrat helyét meghatározó nézeten általában nem rajzoljuk meg az élkiképzésnek és a hézagnak, a szelvény alapján kiszerkeszthető, párhuzamos vonalait, hanem helyettük csupán a varrat helyét meghatározó egyetlen vonalat rajzolunk (4.1. ábra).
Szakaszos varratok esetén, a hosszirányú nézeten, a varratvonal kiegészíthető a varratvastagságnak megfelelő méretű, vékony íves szabadkézi vonalkákkal (4.2. ábra). Ha a méretarány olyan, hogy a varratkialakítást a kis méretek miatt nem tudjuk beméretezni, akkor a varratot kinagyítjuk (4.3. ábra).
Hegesztési varratok ábrázolása
4.1. ábra
Szakaszos varratok ábrázolása
4.2. ábra
Hegesztési varrat kinagyítása
4.3. ábra
A jelképesen, szabványos rajzjelekkel megadott hegesztési varratokat az MSZ EN 22553 szerint célszerű ábrázolni. Ebben az esetben a varratokat nem kell kirajzolni, mert a rajzjel tartalmazza a varrat meghatározásához szükséges információkat. Ez az ábrázolási mód alapjelekből és kiegészítőjelekből áll. A 4.4. ábra erre mutat példát.
Szabványos rajzjelekkel megadott hegesztési varrat
4.4. ábra
Az alapjel alakja hasonló, mint a hegesztési varrat keresztmetszete, de a hegesztési eljárást nem jelzi. A 4.1. táblázatban a gyakrabban használt varratok alapjele látható (MSZ EN 22553 szerinti jelek). A 4.2. táblázat és a 4.3. táblázat a kiegészítő jeleket tartalmazza.
A hegesztési varratok alapjelei
4.1. táblázat
Hegesztési varratok kiegészítő jelei
4.2. táblázat
Hegesztési varratok kiegészítő adatai
4.3. táblázat
A 4.5. ábra rajzjelekkel megadott hegesztett kötés elvi megadási módja látható. A hegesztési varratok rajzjelekkel történő megadásakor a varrat helyét csak jelölik. Az egyértelmű meghatározáshoz szükséges még a varrat helyzetének, méreteinek és egyéb adatok megadása.
A rajzjel elemei:
a referenciavonal és mutatóvonal; a kötés alapjele (ha szükséges kiegészítő jelekkel); a kötés jellemző adatai; az estleges különleges előírások.
A kettős referenciavonalon (hivatkozási vonal) kell elhelyezni a rajzjeleket. A referenciavonal lehetőleg vízszintes helyzetű legyen. A szaggatott vonalat a folytonos vonal alatt vagy felett helyezzük el. A folytonos vonalhoz kapcsolódik a nyílban végződő mutatóvonal, mely a varrat helyére mutat. A mutatóvonalat a 224. ábrán láthatjuk.
Mutatóvonal
4.5. ábra
A referenciavonalon kell elhelyezni a rajzjeleket. Ha a mutatóvonal nyila a nyíl felöli oldalról mutat a hegesztendő varratra, akkor a varrat rajzjelét a referencia vonal folytonos vonalára kell elhelyezni. Ha viszont a takart oldalon van, a szaggatott vonalra kell a rajzjelet tenni. Ezekre az esetekre mutat példát a 4.6. ábra.
Rajzjelek megadása referenciavonalon (fent: nyíl felöli oldal, lent: takart oldal)
4.6. ábra
A hegesztési varratok helyzetére és a jelölés módjára láthatunk különböző megoldásokat a 4.7. ábrán. A szimmetrikus varratok megadásánál a szaggatott vonal elhagyható.
Nem szimmetrikus varratok megadása esetén a mutatóvonal nyila a megmunkálandó alkatrészre mutasson (4.7. ábra).
Hegesztési varratok helyzete és jelölése
4.7. ábra
Nem szimmetrikus varratok megadása
4.8. ábra
A hegesztési varratok méretmegadásakor minden hegesztési rajzjelet mérettel kell ellátni. Az ismétlődő méretek megadhatók kiemelten. A varratkeresztmetszet méretét a varratjel baloldalán, a hosszát a jobb oldalán kell megadni. Ha hosszméret nincs megadva, akkor a varrat az alkatrész teljes hosszában folyamatos. Ha a másik oldalon (alul) nincs utasítás, akkor az egyoldali hegesztés varrat teljesen kitölti a kapcsolódó felületeket. A v-varrat mérete a maximum az összehegesztendő lemezek vastagsága lehet. A 4.9. ábrán látható hegesztési varrat jellemzői: 6 mm méretű, domború felületű v-varrat, 300 mm hosszú, gyökoldalon utánhegesztett és bevont elektródás ívhegesztés.
Példa V-varrat méretmegadására
4.9. ábra
A sarokvarrat méreteit és a megadás módját a 4.10. ábra mutatja. A 4.11. ábraszakaszos varratok megadása látható.
Sarokvarrat méretei és megadása
4.10. ábra
Szakaszos varratok megadása
4.11. ábra
4.2. Forrasztott és ragasztott kötések ábrázolása
Forrasztott kötések kialakítása és ábrázolása látható a 4.12. ábrán:
Forrasztott kötések kialakítása és ábrázolása (a: átlapolt, b: hevederes)
4.12. ábra
Ragasztott kötések kialakítása látható a 4.13. ábrán:
Ragasztott kötések kialakítása és ábrázolása (a: átlapolt, b: hevederes)
4.13. ábra

| Önellenőrző feladatok
1. Mi határozza meg a hegesztett kötést?
| A varratalak és méretei.
| A szabványos rajzjelek.
| A felületi egyenetlenség.
| A felületen kialakult rozsdaréteg vastagsága.
2. Hogy jelöljük metszeti képen a varratot?
| Folytonos vonallal 45°-ban besraffozzuk.
| A szelvényét befeketítjük.
| A szelvényét körülrajzoljuk kontúrvonallal.
3. Hol adjuk meg a varratkeresztmetszet méretét a varratjelhez képest?
| A hegesztési varrat jel után.
| A hegesztési varrat jel után.
| Nem szokták megadni.