KURZUS: Gépszerkesztés és modellezés

MODUL: IV. modul Fogaskerekek, rugók, tömítések

10. lecke: Fogaskerekek, fogazott alkatrészek ábrázolása

| Cél: fogazott alkatrészek típusainak, ábrázolásának megismerése.
Követelmény: A tananyag elsajátítása akkor tekinthető sikeresnek, ha Ön:
meg tudja fogalmazni a fejkör, osztókör és lábkör jelentését; ismeri a fogazott alkatrészek ábrázolását; fel tudja ismerni és meg tudja nevezni a fogazott alkatrészeket; tud rajzolni kapcsolódó fogaskerékpárt.
Kulcsszó: fogazott alkatrészek.
10.1. Fogaskerekek ábrázolása
A fogaskerekek, csigák, csigakerekek, lánckerekek és kilincskerekek fogazatát - mivel a gyártás technológiája a fogak alakját meghatározza - egyszerűsített módon ábrázoljuk.
Az alábbiakban néhány, a fogazattal kapcsolatos, a rajzszabályok megértéséhez szükséges fogalmat ismertetünk. A 10.1. ábraegy külső fogazatú hengeres kerék részletét mutatja.
Külső fogazatú hengeres kerék részlete
10.1. ábra
A fogalmak jelentése.
Fejkör: a kerék tengelyére merőleges sík és a fejszalagot magában foglaló burkoló henger metszésvonala. Osztókör: a kerék tengelyére merőleges sík és az osztóhenger metszésvonala. (Csak elméleti kör, a fogaskeréken nem látszik.) Lábkör: a kerék tengelyére merőleges sík és a lábszalagot magában foglaló burkoló henger metszésvonala.
A fogazatot kúpfelületen is ki lehet alakítani, ekkor az előbbi elnevezések értelemszerűen módosulnak. A kúpkerék fejkörén, osztókörén és lábkörén a kúpok tengelyére merőleges legnagyobb metszetét értjük.
Ha a fogazatot a henger belső felületén alakítjuk ki, belső fogazatot kapunk.
Ha a fogak iránya alkotóirányú, egyenes fogazatú kerékről, ha szöget zár be vele, ferde fogazatú kerékről beszélünk. A kúpkerék lehet ívelt fogú is.
A fogaskereket egyszerűsítve ábrázoljuk. A 10.2. ábrán látható, hogy a fogazatot, nézetben és metszetben, a fejszalagot burkoló fejhenger határolja. Tengelyirányú nézeten köröket, a tengellyel párhuzamos nézeten az alkotót rajzoljuk meg. A különböző elemeket a következőképpen rajzoljuk.
Fejkör, fejhenger alkotó: | vastag folytonos.
Osztókör, osztókör alkotó: | vékony pontvonal.
Lábkör, lábhenger alkotó: | nézetben általában nem jelöljük, de rajzolható vékony folytonos vonallal, tengellyel párhuzamos metszeten a lábhenger alkotót vastag folytonos vonallal, de a fogat nem sraffozva (mintha a metszősík a fogárkon menne keresztül, akkor is ha fogszám nem páratlan).
Fogaskerék egyszerűsített ábrázolása
10.2. ábra
Kúpkerék rajza látható a 10.3. ábrán. Nézetben a lábkúp alkotót nem rajzoljuk meg.
Kúpkerék egyszerűsített ábrázolása
10.3. ábra
Ha a fogaskerék vagy a fogasléc fogirányát is meg kell adni, akkor a fogaskerék tengelyével párhuzamos vetületen három, vékony folytonos vonallal kell a megfelelő alakot és irányt ábrázolni. A 10.4. ábrán ferde, ívelt és nyílfogazat látható.
Ferde (balra), ívelt (középen) és nyílfogazat (jobbra)
10.4. ábra
A 10.5. ábrán csigakerék, a 10.6. ábrán csiga rajza látható.
Csigakerék rajza
10.5. ábra
Csiga rajza
10.6. ábra
A 10.7. ábrán fogasléc, a 10.8. ábrán fogasív (nem teljes kerületen készült fogazat) rajza látható. Ilyen esetben, ha szükséges a szélső fogak helyzetének a megadása, kirajzolhatjuk a fogazat határait jelentő fogárkot.
Fogasléc
10.7. ábra
Fogasív
10.8. ábra
A lánckerék és a kilincskerék hasonló, mint a fogaskerék. Rajzolásuk egyszerűsítése is azonos a fogazatnál megismert elvekkel. Ha szükséges a lánckerék fogalakjának a megadása, a 10.8. ábra szerint járjunk el, a lábkört is megrajzolva. Lánckerék alkatrészrajzán a fogalak méretezésekor kiemelt részletet szokás alkalmazni. Kilincskerék rajzán osztókört nem, de néhány fogat mindig kirajzolunk. A 10.9. ábrán lánckerék, a 10.10. ábrán kilincskerék rajza látható.
Lánckerék ábrázolása
10.9. ábra
Kilincskerék ábrázolása
10.10. ábra
10.2. Kapcsolódó fogaskerékpárok alkalmazása
Kapcsolódó fogaskerékpárokat úgy kell ábrázolni, hogy a kapcsolódás helyén egyik fogaskerék se takarja el a másikat. Hengereskerékpár (egyenes, ferde és nyílfogazat) külső kapcsolódását mutatja a 10.11. ábra.
Kapcsolódó fogaskerékpárok ábrázolása
10.11. ábra
Hengereskerékpár belső kapcsolódását láthatjuk a 10.12. ábrán.
Fogaskerekek kapcsolódásának ábrázolása belső fogazatnál
10.12. ábra
Hengereskerék fogasléccel való kapcsolatát mutatja a 10.13. ábra.
Hengereskerék fogasléccel való kapcsolatának ábrázolása
10.13. ábra
Kúpkerékpár kapcsolódása látható a 10.14. ábrán. Itt jegyezzük meg, ha a két fogaskerék közül az egyik teljesen a másik előtt van, akkor a korábban említett általános szabálytól eltérően (nevezetesen, a kapcsolódás helyén egyik fogaskerék se takarja a másikat), ténylegesen takarja a másikat. Ha mindkét fogaskerék tengelymetszetben van, akkor választás szerint a két fogaskerék közül az egyik eltakarja a másikat.
Kúpkerékpár ábrázolása
10.14. ábra
Csiga és csigakerék kacsolódása látható a 10.15. ábrán.
Csiga és csigakerék kapcsolódása
10.15. ábra
Lánchajtás esetén a láncot vékony vonalvastagságú pontvonallal rajzoljuk, amely az osztókörökhöz érintőlegesen kapcsolódik. Erre mutat példát a 10.16. ábra.
Lánchajtás ábrázolása
10.16. ábra
A fogaskerekek és a lánckerekek műhelyrajzán, a méretezéssel meghatározható alakon kívül, adattáblázatban meg kell adni a fogazat elkészítéséhez és ellenőrzéséhez szükséges adatokat.

| Önellenörző kérdések
1. Hogyan jelöljük az evolvensprofilú bordázat esetén az osztókört?
| Dupla vonallal.
| Hullámos vonallal.
| Folytonos vékony vonallal.
| Pontvonallal.
2. Milyen esetben kell kirajzolni a bordát?
| Minden esetben.
| Abban az esetben, ha ha a borda helyzete más elemhez van meghatározva.
| Soha nem kell kirajzolni a bordát.
3. Összeszerelt állapotban melyik alkatrész takarja a másikat?
| Összeszerelt állapotban úgy kell ábrázolni a bordáskötést, hogy a tengely takarja az agyat.
| Összeszerelt állapotban úgy kell ábrázolni a bordáskötést, hogy az agy takarja a tengelyt.
4. Állítsa sorrendbe a fogaskerék jellegzetes köreit a legbelső átmérővel kezdje a sorbarendezést!
1. 2. 3. 4. |  |
5. Melyik burkoló görbét nem szükséges jelölni a nézeti rajzon?
| Fejkör.
| Osztókör.
| Lábkör.
6. Metszeti rajzon mekkora átmérő alatt kell tömör kitöltést használni?
| 1 mm alatt
| 2,5 mm alatt
| 5 mm alatt
| 3 mm alatt